Nedturen fortsætter for AaB, efter holdet fredag tog imod gæsterne fra FC København. Det blev til endnu et nederlag til nordjyderne. AaB haltede i størstedelen af tiden bagefter gæsterne, og 10 minutter før pausefløjt, kunne Thomas Delaney da også være blevet dobbelt målscorer. Han måtte dog se hans hovedstød blive reddet til hjørnespark, skriver bold.dk. Anderledes succes havde FC København, da William Kvist fem minutter senere smed en lang og høj bold ned bag AaB's forsvar. Bolden blev ifølge bold.dk pillet ned af Rasmus Falk, og han fik ro til at placere sit spark i det lange hjørne bag Nicolai Larsen i AaB-buret. Dermed lignede det, at FC København skulle cruise endnu en sejr i hus, men kort før dommerens pausefløjt opstod en pudsig situation i FCK-feltet. En AaB-afslutning blev blokeret, skriver bold.dk, men returen ramte Wiliam Kvists skinneben, hvorefter bolden røg i dybden til Frederik Børsting, der upresset kunne reducere til 1-2.
AaB tabte 2-1 fredag aften til FC København.